
Grozījums Nr.		1
Regulas priekšlikums
2. apsvērums
	

	Komisijas ierosinātais teksts
	Grozījums

	(2)	Pieņemdama Eiropas Parlamenta un Padomes Regulu (ES) 2021/11195, Savienība tiesību aktos nostiprināja saistošu mērķi līdz 2050. gadam visas tautsaimniecības mērogā panākt klimatneitralitāti, kas nozīmē, ka tai līdz minētajam datumam emisijas jāsamazina līdz neto nullei, un mērķi pēc tam panākt negatīvas emisijas; tā arī noteica saistošu starpposma Savienības mēroga klimata mērķrādītāju 2030. gadam un paredzēja noteikt starpposma Savienības mēroga klimata mērķrādītāju 2040. gadam.
	(2)	Pieņemdama Eiropas Parlamenta un Padomes Regulu (ES) 2021/11195, Savienība tiesību aktos nostiprināja saistošu mērķi līdz 2050. gadam visas ekonomikas mērogā panākt klimatneitralitāti, kas nozīmē, ka līdz minētajam datumam siltumnīcefekta gāzu emisijas jāsamazina līdz neto nulles līmenim, un mērķi pēc tam panākt negatīvu emisiju līmeni. Minētā regula arī noteica saistošu Savienības starpposma klimata mērķrādītāju 2030. gadam un paredz noteikt starpposma Savienības mēroga klimata mērķrādītāju 2040. gadam.

	__________________
	__________________

	5 Eiropas Parlamenta un Padomes Regula (ES) 2021/1119 (2021. gada 30. jūnijs), ar ko izveido klimatneitralitātes panākšanas satvaru un groza Regulas (EK) Nr. 401/2009 un (ES) 2018/1999 (“Eiropas Klimata akts”) ( OV L 243, 9.7.2021., 1. lpp., ELI: http://data.europa.eu/eli/reg/2021/1119/oj).
	5 Eiropas Parlamenta un Padomes Regula (ES) 2021/1119 (2021. gada 30. jūnijs), ar ko izveido klimatneitralitātes panākšanas satvaru un groza Regulas (EK) Nr. 401/2009 un (ES) 2018/1999 (“Eiropas Klimata akts”) ( OV L 243, 9.7.2021., 1. lpp., ELI: http://data.europa.eu/eli/reg/2021/1119/oj).


Grozījums Nr.		2

Regulas priekšlikums
3. apsvērums
	

	Komisijas ierosinātais teksts
	Grozījums

	(3)	Ņemot vērā zinātniskos ieteikumus, ko sniegusi Eiropas Zinātniskās konsultatīvās padomes klimata pārmaiņu jautājumos, un pamatojoties uz detalizētu ietekmes novērtējumu, Komisija 2024. gada 6. februāra paziņojumā “Rūpēs par nākotni: “Eiropas 2040. gada klimata mērķrādītājs un ceļš uz klimatneitralitāti 2050. gadā, veidojot ilgtspējīgu, taisnīgu un pārticīgu sabiedrību”6.
	(3)	Ņemot vērā zinātniskos ieteikumus, ko sniegusi Eiropas Zinātniskās konsultatīvās padomes klimata pārmaiņu jautājumos (“Konsultatīvā padome”), un pamatojoties uz detalizētu ietekmes novērtējumu, Komisija 2024. gada 6. februāra paziņojumā “Rūpēs par nākotni: Eiropas 2040. gada klimata mērķrādītājs un ceļš uz klimatneitralitāti 2050. gadā, veidojot ilgtspējīgu, taisnīgu un pārticīgu sabiedrību”6 nāca klajā ar ieteikumu 2040. gadam nospraust mērķrādītāju, kas paredz siltumnīcefekta gāzu emisijas samazināt par 90 % salīdzinājumā ar 1990. gada līmeni.

	__________________
	__________________

	6 COM(2024) 63 final.
	6 COM(2024) 63 final.



Grozījums Nr.		3

Regulas priekšlikums
4. apsvērums
	

	Komisijas ierosinātais teksts
	Grozījums

	(4)	Lai ierosinātu Savienības klimata mērķrādītāju 2040. gadam, Komisija ņēma vērā labākos pieejamos un jaunākos zinātniskos pierādījumus, tai skaitā arī tādus elementus kā jaunākie Klimata pārmaiņu starpvaldību padomes (IPCC) un Konsultatīvās padomes ziņojumi; ietekme uz sabiedrību, ekonomiku un vidi, cita starpā arī bezdarbības cena; nepieciešamība nodrošināt, ka pārkārtošanās ir godīga un sociāli taisnīga visiem; izmaksu lietderība un ekonomiskā efektivitāte; Savienības ekonomikas konkurētspēja, jo īpaši mazo un vidējo uzņēmumu un to nozaru konkurētspēja, kas visvairāk pakļautas oglekļa emisiju pārvirzes riskam; labākās pieejamās tehnoloģijas, kas ir izmakslietderīgas, drošas un mērogojamas; energoefektivitāte un princips “energoefektivitāte pirmajā vietā”, enerģijas pieejamība cenas ziņā un enerģijas piegādes drošība; godīgums un solidaritāte starp dalībvalstīm un pašās dalībvalstīs; nepieciešamība panākt efektīvu rezultātu vides kontekstā un ar laiku panākt progresu; nepieciešamība ilgtermiņā saglabāt, apsaimniekot un palielināt dabiskos piesaistītājus, kā arī aizsargāt un atjaunot biodaudzveidību, arī jūras vidē; investīciju vajadzības un izdevības; starptautiskās norises un centieni, kas veikti, lai sasniegtu Parīzes nolīguma ilgtermiņa mērķus un ANO Vispārējās konvencijas par klimata pārmaiņām (UNFCCC) virsmērķi; aktuālā informācija par paredzamo indikatīvo Savienības siltumnīcefekta gāzu budžetu 2030.–2050. gada periodam.
	(4)	Lai ierosinātu Savienības klimata mērķrādītāju 2040. gadam, Komisija ņēma vērā labākos pieejamos un jaunākos zinātniskos pierādījumus, tai skaitā arī tādus elementus kā jaunākie Klimata pārmaiņu starpvaldību padomes (IPCC) un Konsultatīvās padomes ziņojumi; ietekme uz sabiedrību, ekonomiku un vidi, cita starpā arī bezdarbības cena; nepieciešamība nodrošināt, ka pārkārtošanās ir godīga un sociāli taisnīga visiem; izmaksu lietderība un ekonomiskā efektivitāte; Savienības ekonomikas konkurētspēja, jo īpaši mazo un vidējo uzņēmumu un to nozaru konkurētspēja, kas visvairāk pakļautas oglekļa emisiju pārvirzes riskam; labākās pieejamās tehnoloģijas, kas ir izmakslietderīgas, drošas un mērogojamas; energoefektivitāte, tostarp princips “energoefektivitāte pirmajā vietā”, enerģijas pieejamība cenas ziņā un enerģijas piegādes drošība visās dalībvalstīs; godīgums un solidaritāte starp dalībvalstīm un pašās dalībvalstīs; nepieciešamība panākt efektīvu rezultātu vides kontekstā un ar laiku panākt progresu; nepieciešamība ilgtermiņā saglabāt, apsaimniekot un palielināt dabiskos piesaistītājus, kā arī aizsargāt un atjaunot biodaudzveidību, arī jūras vidē; investīciju vajadzības un izdevības; starptautiskās norises un centieni, kas veikti, lai sasniegtu Parīzes nolīguma ilgtermiņa mērķus un ANO Vispārējās konvencijas par klimata pārmaiņām (UNFCCC) virsmērķi; aktuālā informācija par paredzamo indikatīvo Savienības siltumnīcefekta gāzu budžetu 2030.–2050. gada periodam.



Grozījums Nr.		4

Regulas priekšlikums
5. apsvērums
	

	Komisijas ierosinātais teksts
	Grozījums

	(5)	Lai sasniegtu 2040. gada klimata mērķrādītāju, cita starpā ir svarīgi pilnīgi īstenot saskaņoto 2030. gada satvaru, nodrošināt un atbalstīt Eiropas rūpniecības konkurētspēju un izturētspēju, nodrošināt pārkārtošanās ceļus, kuru pamatā ir labākās pieejamās izmakslietderīgās, drošās un mērogojamās tehnoloģijas, lielāku akcentu likt uz taisnīgu pārkārtošanos, kas nevienu neatstāj novārtā, nodrošināt godīgu konkurenci ar starptautiskajiem partneriem, dekarbonizēt energosistēmu, izmantojot visus bezoglekļa un mazoglekļa enerģijas risinājumus (arī atjaunīgos energoresursus, kodolenerģiju, energoefektivitāti, uzglabāšanu, CCS, CCU, oglekļa piesaistījumus, ģeotermālo un hidroenerģiju un visas citas pašreizējās un nākotnes neto nulles emisiju enerģijas tehnoloģijas), un ar visām attiecīgajām nozarēm veidot stratēģisku dialogu par satvaru periodam pēc 2030. gada. Ar tīras rūpniecības kursu ES ir radījusi vajadzīgos apstākļus sekmīgai pārejai, galveno uzmanību pievēršot gan dekarbonizācijai, gan industriālajai atjaunotnei, ietverot Eiropas rūpniecībai vajadzīgā atbalsta mehānismus, labāku piekļuvi publiskajam un privātajam finansējumam, vienlīdzīgus konkurences apstākļus visā pasaulē un skaidrus veicinošus nosacījumus tīro tehnoloģiju apguvei un mēroga kāpināšanai, lai stiprinātu rūpniecības konkurētspēju un inovāciju ES.
	(5)	Lai sasniegtu 2040. gada klimata mērķrādītāju, cita starpā ir svarīgi pilnībā īstenot saskaņoto 2030. gada politikas satvaru, nodrošināt un sniegt atbalstu Eiropas rūpniecības konkurētspējas un noturības uzlabošanai un stiprināšanai, garantēt ilgtspējīgas pārtikas sistēmas, kā arī lauku kopienu noturību un pārtikas nodrošinājumu, panākot Eiropas lauksaimniecības nozares ilgtspējīgu un stabilu darbību, nodrošināt pārkārtošanās ceļus, kuru pamatā ir labākās pieejamās tehnoloģijas, kas ir izmakslietderīgas, drošas un mērogojamas, un lielāku akcentu likt uz tādu taisnīgu pārkārtošanos skartajos reģionos, nozarēs un mazaizsargātās mājsaimniecībās, kas nevienu neatstāj novārtā, piemēram, izmantojot Sociālā klimata fonda atbalstu pārkārtošanās uz klimatneitralitāti procesā.  Turklāt ir būtiski nodrošināt godīgu konkurenci ar starptautiskajiem partneriem un efektīvi izmantot visus ES ekonomiskos instrumentus, lai atturētu no negodīgas tirdzniecības prakses un vērstos pret to, dekarbonizēt energosistēmu ar tehnoloģiski neitrālu pieeju, kas ietver visus bezoglekļa un mazoglekļa enerģijas risinājumus (arī atjaunīgos energoresursus, kodolenerģiju, energoefektivitāti, uzglabāšanu, CCS, CCU, oglekļa piesaistījumus, ģeotermālo un hidroenerģiju, ilgtspējīgu bioenerģiju un visas citas pašreizējās un nākotnes neto nulles līmeņa emisiju energotehnoloģijas), samazināt atkarību no importa un diversificēt ES kritiski svarīgo izejvielu avotus, un ar visām attiecīgajām nozarēm, tostarp rūpniecības un transporta nozari, veidot stratēģisku dialogu par satvaru laikposmam pēc 2030. gada.



Grozījums Nr.		5

Regulas priekšlikums
5.a apsvērums (jauns)
	

	Komisijas ierosinātais teksts
	Grozījums

	
	(5a)	Eiropadome savos 2025. gada 23. oktobra secinājumos norādīja, ka Savienības konkurētspējas uzlabošana, tās noturības stiprināšana un zaļās pārkārtošanās veicināšana ir savstarpēji pastiprinoši mērķi, kas ir jāīsteno kopā, un aicināja steidzami pastiprināt centienus, lai nodrošinātu apgādi ar cenas ziņā pieejamu un tīru enerģiju un līdz 2030. gada izveidotu patiesu enerģētikas savienību, tostarp šajā procesā iesaistot jauno Enerģētikas savienības darba grupu, kā arī paātrināt centienus panākt zemākas enerģijas cenas un atbalstīt ilgtspējīgu enerģijas ražošanu Savienībā. Lai nodrošinātu izmakslietderīgu, godīgu un taisnīgu, pragmatisku un sociāli līdzsvarotu pārkārtošanos uz klimatneitralitāti, ņemot vērā to, ka apstākļi dalībvalstīs ir atšķirīgi, svarīgs faktors pārejai uz tīru enerģiju būs gan privātā, gan publiskā sektora investīcijas, tostarp Savienības finansējums, kas, piemēram, atbalstīs un paātrinās inovatīvu tehnoloģiju ieviešanu un nonākšanu tirdzniecībā dalībvalstīs, atbalstīs rūpniecības atjaunotni un dekarbonizāciju, tīro tehnoloģiju ražošanu un energosistēmu modernizāciju, kā arī nodrošinās cenas ziņā pieejamus risinājumus visām ekonomikas jomām un iedzīvotājiem visā Savienībā. Tīras rūpniecības kurss rada vajadzīgos apstākļus sekmīgam pārkārtošanās procesam, liekot uzsvaru gan uz dekarbonizāciju un rūpniecības atjaunotni, kas palīdzēs palielināt pieprasījumu pēc Eiropā ražotām precēm, gan uz Eiropas rūpniecībai vajadzīgajiem atbalsta mehānismiem, tostarp industriālās dekarbonizācijas banku un jauno vienkāršoto valsts atbalsta satvaru.



Grozījums Nr.		6

Regulas priekšlikums
5.aa apsvērums (jauns)
	

	Komisijas ierosinātais teksts
	Grozījums

	
	(5aa)	Turklāt Eiropadome savos 2025. gada 23. oktobra secinājumos arī atgādināja, ka ir steidzami jāpastiprina kolektīvie centieni nodrošināt Eiropas rūpniecības atjaunotni, modernizāciju un dekarbonizāciju tehnoloģiski neitrālā veidā. Šajā kontekstā tā uzsvēra, ka īpaša uzmanība būtu jāpievērš tradicionālajām nozarēm, jo īpaši autobūvei, kuģniecībai un aviācijai, kā arī energoietilpīgām nozarēm, piemēram, tērauda un metālu, ķimikāliju, cementa, stikla un keramikas izstrādājumu, celulozes un papīra ražošanai, lai šīs nozares saglabātu noturību un konkurētspēju globālajā tirgū un sarežģītos ģeopolitiskajos apstākļos. Šajā sakarībā tā atzinīgi novērtēja neseno Komisijas priekšlikumu aizsargāt Eiropas tērauda ražošanas nozari no negatīvās ietekmes, ko rada globālās ražošanas jaudas pārpalikums. Tā arī atzinīgi novērtēja Komisijas nodomu turpināt pārskatīšanu, kas paredzēta Regulā par CO2 emisiju standartiem vieglajiem automobiļiem un furgoniem, un aicināja ātri iesniegt šo priekšlikumu, ņemot vērā tehnoloģisko neitralitāti un Eiropas izcelsmes daļu. Šajā sakarībā Eiropadome atzinīgi novērtēja arī neseno Komisijas priekšsēdētājas vēstuli par klimatu un konkurētspēju.



Grozījums Nr.		7

Regulas priekšlikums
5.b apsvērums (jauns)
	

	Komisijas ierosinātais teksts
	Grozījums

	
	(5b)	Tīras rūpniecības kurss pievēršas arī labākai piekļuvei publiskajam un privātajam finansējumam, integrētam un savstarpēji savienotam Savienības enerģijas tirgum, kas nodrošina enerģētisko drošību, aprites ekonomikas veicināšanai, vienlīdzīgiem konkurences apstākļiem visā pasaulē, tostarp efektīvi īstenojot OIM un paplašinot tā darbības jomu nolūkā aptvert arī lejupējas preces, ieviešot pretapiešanas pasākumus un rīkojoties, lai novērstu oglekļa emisiju pārvirzi eksporta jomā, kā arī pievēršas skaidriem veicinošiem nosacījumiem, piemēram, racionalizētai atļauju piešķiršanai un tīro tehnoloģiju apguvei un mēroga kāpināšanai, lai stiprinātu Savienības konkurences priekšrocības un rūpniecības konkurētspēju, kā arī inovāciju ES, ņemot vērā sarežģīto ģeopolitisko vidi.



Grozījums Nr.		8

Regulas priekšlikums
7. apsvērums
	

	Komisijas ierosinātais teksts
	Grozījums

	(7)	Par prioritāti būtu jāizvirza siltumnīcefekta gāzu emisiju samazinājums iekšzemē, kam papildus jāpanāk lielāki piesaistījumi, tai skaitā izmantojot gan dabiskus, gan tehnoloģiskus risinājumus. Izstrādājot politiku paketi periodam pēc 2030. gada, pienācīga uzmanība būtu jāpievērš bruto emisiju samazinājumu devumam salīdzinājumā ar dabiskiem un tehnoloģiskiem piesaistījumiem. Dabā balstīti un industriāli piesaistījumi nākamajās desmitgadēs Savienības ekonomikā ieņems arvien lielāku lomu, ņemot vērā nepieciešamību vēlākais līdz 2050. gadam siltumnīcefekta gāzu emisijas un piesaistījumus līdzsvarot un pēc tam panākt negatīvas emisijas. Eiropas Parlamenta un Padomes Direktīvas 2003/87/EK7 pārskatīšanas sakarā 2026. gadā tiks izstrādāti stimuli; Komisija ar pārskatīšanu plāno siltumnīcefekta gāzu emisijas kvotu tirdzniecības sistēmā Savienībā (ES ETS) ieviest iekšzemes pastāvīgus oglekļa piesaistījumus, kuri palīdzēs kompensēt atlikušās emisijas no grūti dekarbonizējamām nozarēm.
	(7)	Par prioritāti būtu jāizvirza siltumnīcefekta gāzu emisiju samazinājums iekšzemē, kam papildus jāpanāk lielāki piesaistījumi, tai skaitā izmantojot gan dabiskus, gan tehnoloģiskus risinājumus. Izstrādājot politiku paketi periodam pēc 2030. gada, pienācīga uzmanība būtu jāpievērš bruto emisiju samazinājumu devumam salīdzinājumā ar dabiskiem un tehnoloģiskiem piesaistījumiem. Būtu jāņem vērā tādi dabā balstītu piesaistījumu raksturlielumi kā mežu vecumstruktūra, organisko augšņu īpatsvars, dabiskā mainība un neskaidrība saistībā ar klimata pārmaiņu radīto ietekmi, dabiskiem traucējumiem un izmaiņām metodikās. Dabā balstīti un industriāli piesaistījumi nākamajās desmitgadēs Savienības ekonomikā kļūs arvien nozīmīgāki, ņemot vērā nepieciešamību vēlākais līdz 2050. gadam siltumnīcefekta gāzu emisijas un piesaistījumus līdzsvarot un pēc tam panākt negatīvas emisijas. Eiropas Parlamenta un Padomes Direktīvas 2003/87/EK pārskatīšanas kontekstā 2026. gadā tiks izstrādāti stimuli; Komisija ar pārskatīšanu plāno ES emisijas kvotu tirdzniecības sistēmā (ES ETS) iekļaut iekšzemes pastāvīgus oglekļa piesaistījumus, kuri palīdzēs kompensēt atlikušās grūti dekarbonizējamās emisijas.Zemes izmantošanai, zemes izmantošanas maiņai un mežsaimniecības nozarei ir būtiska nozīme ilgtspējīgā un apritīgā bioekonomikā un potenciāls nodrošināt tādus ilgtermiņa ieguvumus klimata un vides jomā, kas veicina ES ekonomikas pārkārtošanos uz tīru enerģiju un palīdz samazināt atkarību, aizstājot fosilos materiālus.

	__________________
	__________________

	7 Eiropas Parlamenta un Padomes Direktīva 2003/87/EK (2003. gada 13. oktobris), ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Savienībā un groza Padomes Direktīvu 96/61/EK (OV L 275, 25.10.2003., 32. lpp., ELI: http://data.europa.eu/eli/dir/2003/87/oj).
	7 Eiropas Parlamenta un Padomes Direktīva 2003/87/EK (2003. gada 13. oktobris), ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Savienībā un groza Padomes Direktīvu 96/61/EK (OV L 275, 25.10.2003., 32. lpp., ELI: http://data.europa.eu/eli/dir/2003/87/oj).



Grozījums Nr.		9

Regulas priekšlikums
7.a apsvērums (jauns)
	

	Komisijas ierosinātais teksts
	Grozījums

	
	(7a)	Lai gan dažas veicinošas rīcībpolitikas jau ir īstenotas un to ietekme jau ir redzama, citu rīcībpolitiku gadījumā tas tā nav. Komisijai būtu jāturpina stiprināt ar veicinošo satvaru saistītās iniciatīvas un jātiecas paātrināt to pieņemšanu, lai nodrošinātu, ka ir izveidoti atbilstoši apstākļi Eiropas rūpniecības un iedzīvotāju atbalstīšanai visa pārkārtošanās procesa gaitā, pilnībā ievērojot Savienības tiesību aktus.



Grozījums Nr.		10

Regulas priekšlikums
8. apsvērums
	

	Komisijas ierosinātais teksts
	Grozījums

	(8)	Savienība ir izveidojusi tiesisko regulējumu 2030. gada klimata mērķrādītāja sasniegšanai. Tiesību akti, ar kuriem minēto mērķrādītāju īsteno cita starpā ir Direktīva 2003/87/EK, ar ko izveido ES ETS, Eiropas Parlamenta un Padomes Regula (ES) 2018/8428, ar kuru noteikti nacionālie mērķrādītāji siltumnīcefekta gāzu emisiju samazināšanai līdz 2030. gadam, un Eiropas Parlamenta un Padomes Regula (ES) 2018/8419, kas nosaka neto oglekļa piesaistījumu mērķrādītājus zemes izmantošanas sektoram. Komisijai būtu jānovērtē, kādi grozījumi attiecīgajos Savienības tiesību aktos būtu jāizdara, lai sasniegtu 2040. gada klimata mērķrādītāju. Izstrādājot nākotnes arhitektūru, Komisijai būtu jāsagatavo sīki izstrādāti ietekmes novērtējumi, kuros analizēta ietekme uz konkurētspēju un maziem un vidējiem uzņēmumiem, un jāapsver nepieciešamo pasākumu veikšana, kas attiecīgā gadījumā varētu ietvert tiesību aktu priekšlikumus. Būtu pienācīgi jāapsver vairāki elementi, kas palīdzētu sasniegt 2040. gada mērķrādītāju, piemēram, 2030.–2040. gada perioda otrajā pusē potenciāls ierobežots devums 2040. gada mērķrādītāja sasniegšanā ar augstas kvalitātes starptautiskajiem kredītiem saskaņā ar Parīzes nolīguma 6. pantu, ievērojot Parīzes nolīguma uzskaites noteikumus; loma, kādu ES ETS varētu ieņemt iekšzemes pastāvīgie piesaistījumi (biogēno emisiju uztveršana ar oglekļa uzglabāšanu (BioCCS) un tieša uztveršana no gaisa ar oglekļa uzglabāšanu (DACCS)); lielāka elastība nozarēs. Lai novērtētu sociālo, ekonomisko un vidisko ietekmi, nākotnes arhitektūrai vajadzētu būt balstītai uz grodiem ietekmes novērtējumiem. Nākotnes arhitektūrai būtu arī jāveicina konverģence, vienlaikus ņemot vērā godīgumu un dalībvalstu īpatnības, arī salu un tālāko reģionu specifika.
	(8)	Savienība ir izveidojusi tiesisko regulējumu 2030. gada klimata mērķrādītāja sasniegšanai. Tiesību akti, ar kuriem minēto mērķrādītāju īsteno cita starpā ir Direktīva 2003/87/EK, ar ko izveido ES ETS, Eiropas Parlamenta un Padomes Regula (ES) 2018/8428, ar kuru noteikti nacionālie mērķrādītāji siltumnīcefekta gāzu emisiju samazināšanai līdz 2030. gadam, un Eiropas Parlamenta un Padomes Regula (ES) 2018/8419, kas nosaka neto oglekļa piesaistījumu mērķrādītājus zemes izmantošanas sektoram. Lai nodrošinātu vienmērīgu pāreju uz ES ETS2, Direktīvas 2003/87/EK 30. panta k) punkta 2. apakšpunkta a)–e) punkta piemērošana būtu jāatliek par vienu gadu. Komisijai būtu jānovērtē, kādi grozījumi attiecīgajos Savienības tiesību aktos būtu jāizdara, lai sasniegtu 2040. gada klimata mērķrādītāju, ņemot vērā arī dabisko piesaistītāju jaudas samazināšanos. Izstrādājot satvaru laikposmam pēc 2030. gada, Komisijai būtu jāsagatavo sīki izstrādāti ietekmes novērtējumi, ņemot vērā tās veikto integrēto nacionālo enerģētikas un klimata plānu analīzi, ģeopolitisko vidi, tostarp nepieciešamību nodrošināt Savienības un tās dalībvalstu spēju strauji palielināt un stiprināt savas aizsardzības spējas, novēršot iespējamo slogu un vienlaikus saglabājot stimulus rūpniecības dekarbonizācijai, novēršot ietekmi uz konkurētspēju, mazajiem un vidējiem uzņēmumiem un energoietilpīgām nozarēm, kā arī uz enerģijas izmaksām un investīciju vajadzībām dalībvalstīs, un jāapsver nepieciešamo pasākumu veikšana, kas attiecīgā gadījumā varētu ietvert tiesību aktu priekšlikumus.

	__________________
	__________________

	8 Eiropas Parlamenta un Padomes Regula (ES) 2018/842 (2018. gada 30. maijs) par saistošiem ikgadējiem siltumnīcefekta gāzu emisiju samazinājumiem, kas dalībvalstīm jāpanāk no 2021. līdz 2030. gadam un kas dod ieguldījumu rīcībā klimata politikas jomā, lai izpildītu Parīzes nolīgumā paredzētās saistības, un ar ko groza Regulu (ES) Nr. 525/2013 (OV L 156, 19.6.2018., 26. lpp., ELI: http://data.europa.eu/eli/reg/2018/842/oj).
	8 Eiropas Parlamenta un Padomes Regula (ES) 2018/842 (2018. gada 30. maijs) par saistošiem ikgadējiem siltumnīcefekta gāzu emisiju samazinājumiem, kas dalībvalstīm jāpanāk no 2021. līdz 2030. gadam un kas dod ieguldījumu rīcībā klimata politikas jomā, lai izpildītu Parīzes nolīgumā paredzētās saistības, un ar ko groza Regulu (ES) Nr. 525/2013 (OV L 156, 19.6.2018., 26. lpp., ELI: http://data.europa.eu/eli/reg/2018/842/oj).

	9 Eiropas Parlamenta un Padomes Regula (ES) 2018/841 (2018. gada 30. maijs) par zemes izmantošanā, zemes izmantošanas maiņā un mežsaimniecībā radušos siltumnīcefekta gāzu emisiju un piesaistes iekļaušanu klimata un enerģētikas politikas satvarā laikposmam līdz 2030. gadam un ar ko groza Regulu (ES) Nr. 525/2013 un Lēmumu Nr. 529/2013/ES (OV L 156, 19.6.2018., 1. lpp., ELI: http://data.europa.eu/eli/reg/2018/841/oj).
	9 Eiropas Parlamenta un Padomes Regula (ES) 2018/841 (2018. gada 30. maijs) par zemes izmantošanā, zemes izmantošanas maiņā un mežsaimniecībā radušos siltumnīcefekta gāzu emisiju un piesaistes iekļaušanu klimata un enerģētikas politikas satvarā laikposmam līdz 2030. gadam un ar ko groza Regulu (ES) Nr. 525/2013 un Lēmumu Nr. 529/2013/ES (OV L 156, 19.6.2018., 1. lpp., ELI: http://data.europa.eu/eli/reg/2018/841/oj).




Grozījums Nr.		11

Regulas priekšlikums
8.a apsvērums (jauns)
	

	Komisijas ierosinātais teksts
	Grozījums

	
	(8a)	Būtu pienācīgi jāatspoguļo vairāki elementi, kas veicina 2040. gada klimata mērķrādītāja sasniegšanu, tostarp pienācīgs ieguldījums 2040. gada klimata mērķrādītāja sasniegšanā ar kvalitatīviem starptautiskajiem kredītiem saskaņā ar Parīzes nolīguma 6. pantu, un šo ieguldījumu būtu jānodrošina 2031.–2040. gada desmitgades otrajā pusē tā, lai tas būtu gan vērienīgs, gan izmaksefektīvs un atbilstu Parīzes nolīguma uzskaites noteikumiem, tostarp būtu jāparedz izmēģinājuma periods 2031.–2035. gadam, lai izveidotu kvalitatīvu un augstas integritātes starptautisko kredītu tirgu; loma, kāda ES ETS varētu būt iekšzemes pastāvīgajiem piesaistījumiem (piemēram, biogēno emisiju uztveršana ar oglekļa uzglabāšanu (BioCCS) un oglekļa tieša uztveršana no gaisa un uzglabāšana (DACCS)), vienlaikus nodrošinot ES ETS vidisko integritāti, attiecīgā gadījumā arī paredzot iespēju uzglabāt CO₂ ārpus Savienības, ja pastāv starptautiski nolīgumi un ir noteikti nosacījumi, kas līdzinās Savienības tiesību aktos paredzētajiem nosacījumiem; un lielāka un praktiski izmantojama elastība nozarēs, starp nozarēm un instrumentos, lai atbalstītu izmaksu ziņā lietderīgu pieeju, saskaņā ar kuru, piemēram, dalībvalstu sasniegumi vienā nozarē var izmaksu ziņā efektīvi līdzsvarot trūkumus citās nozarēs, vienlaikus nodrošinot, ka ikviena nozare sniedz ieguldījumu centienos un ka iespējamā nepietiekamība vienā nozarē netiktu kompensēta uz citu ekonomikas nozaru rēķina, neskarot katras dalībvalsts iespēju izmantot elastības iespējas. Izmantojot starptautiskos kredītus, Komisijai būtu jāņem vērā nepieciešamība nodrošināt vienlīdzīgus konkurences apstākļus visās dalībvalstīs un iespēja atbalstīt stratēģiskās ES partnerības. Starptautiskie kredīti nebūtu jāizmanto, lai nodrošinātu atbilstību ES ETS. Gaidāmajā ETS direktīvas pārskatīšanas procesā būtu jāprecizē pašreizējā ES ETS trajektorija atbilstoši saskaņotajam 2040. gada mērķrādītājam, paredzot iespēju atļaut ierobežotu emisiju apjomu pēc 2039. gada. Komisijai būtu savlaicīgi jāapsver iespēja lēnāk pakāpeniski atteikties no bezmaksas kvotu piešķiršanas no 2028. gada, lai sekmētu dekarbonizāciju, investīcijas un nodarbinātību Eiropā, tostarp izmantojot Rūpniecības dekarbonizācijas banku un pārskatot tirgus stabilitātes rezervi, kā arī vienlaikus līdz minimumam samazinot oglekļa emisiju pārvirzes risku. Lai novērtētu sociālo, ekonomisko un vidisko ietekmi, satvaram laikposmam pēc 2030. gada vajadzētu būt balstītam uz rūpīgi izstrādātiem ietekmes novērtējumiem. Satvaram laikposmam pēc 2030. gada būtu arī jāveicina konverģence, vienlaikus ievērojot taisnīgumu un ņemot vērā dalībvalstīs, tostarp salās, salu dalībvalstīs un tālākos reģionos, pastāvošos apstākļus un to īpatnības.



Grozījums Nr.		12

Regulas priekšlikums
1. pants – 1. daļa – 2. punkts
Regula (ES) 2021/1119
4. pants – 4. punkts – 2. daļa
	

	Komisijas ierosinātais teksts
	Grozījums

	Lai gan dažas veicinošas politikas jau ir īstenotas un to ietekme jau ir redzama, citu politiku gadījumā vēl ir, ko darīt. Komisija tiecas paātrināt un stiprināt veicinošo satvaru, lai nodrošinātu, ka ir izveidoti apstākļi Eiropas rūpniecības un iedzīvotāju atbalstīšanai visā pārkārtošanās laikā, pilnībā ievērojot ES tiesību aktus.
	Komisija turpina stiprināt iniciatīvas, kas attiecas uz veicinošo satvaru, un izvirza mērķi paātrināt to pieņemšanu un īstenošanu, lai nodrošinātu, ka ir izveidoti apstākļi skarto juridisko un fizisko personu, piemēram, Eiropas rūpniecības uzņēmumu un iedzīvotāju, atbalstīšanai visā pārkārtošanās laikā virzībā uz mērķrādītājiem, kas noteikti šā panta 1. un 3. punktā, uz mērķi, kas noteikts 2. panta 1. punktā, un uz klimatneitrālu ekonomiku.



Grozījums Nr.		13

Regulas priekšlikums
1. pants – 1. daļa – 2. punkts
Regula (ES) 2021/1119
4. pants – 5. daļa – ievaddaļa
	

	Komisijas ierosinātais teksts
	Grozījums

	Pirmajā daļā minētās pārskatīšanas ietvaros, lai veicinātu šā panta 3. punktā noteiktā mērķrādītāja sasniegšanu, Komisija nodrošina, ka tiesību aktu priekšlikumos tiek pienācīgi atspoguļoti šādi elementi:
	Šā panta 4. punkta pirmajā daļā minētās pārskatīšanas ietvaros, lai veicinātu šā panta 3. punktā noteiktā mērķrādītāja sasniegšanu, Komisija nodrošina, ka tiesību aktu priekšlikumos tiek pienācīgi atspoguļoti šādi elementi:



Grozījums Nr.		14

Regulas priekšlikums
1. pants – 1. daļa – 2. punkts
Regula (ES) 2021/1119
4. pants – 5. daļa – a apakšpunkts
	

	Komisijas ierosinātais teksts
	Grozījums

	a)	no 2036. gada – iespējams ierobežots devums 2040. gada mērķrādītāja sasniegšanā ar augstas kvalitātes starptautiskajiem kredītiem saskaņā ar Parīzes nolīguma 6. pantu, proti, 3 % no 1990. gada ES neto emisijām, kas ES un trešām valstīm palīdzētu sasniegt siltumnīcefekta gāzu neto samazinājuma trajektorijas, kuras ir saderīgas ar Parīzes nolīguma mērķi ierobežot globālo vidējās temperatūras pieaugumu krietni zem 2 °C atzīmes un tiekties temperatūras kāpumu iegrožot līdz 1,5 °C salīdzinājumā ar pirmsindustriālā laikmeta līmeni; izcelsmi, kvalitātes kritērijus un citus nosacījumus, kas attiecas uz šādu kredītu iegādi un izmantošanu, reglamentē Savienības tiesību aktos;
	a)	no 2036. gada – pietiekams devums 2040. gada mērķrādītāja sasniegšanā ar augstas kvalitātes starptautiskajiem kredītiem saskaņā ar Parīzes nolīguma 6. pantu, proti, līdz 5 % no 1990. gada ES neto emisijām, kas atbilst siltumnīcefekta gāzu neto emisiju iekšzemes samazinājumam līdz 2040. gadam par 85 % salīdzinājumā ar 1990. gada līmeni, tādā veidā, kas ir gan vērienīgs, gan izmaksefektīvs un kas ES un trešām valstīm palīdzētu sasniegt siltumnīcefekta gāzu neto samazinājuma trajektorijas, kuras ir saderīgas ar Parīzes nolīguma mērķi ierobežot globālo vidējās temperatūras pieaugumu krietni zem 2 °C atzīmes un tiekties temperatūras kāpumu ierobežot līdz 1,5 °C salīdzinājumā ar pirmsindustriālā laikmeta līmeni, nodrošinot šo kredītu vidisko integritāti un vienlaikus stiprinot ES vadošo lomu tehnoloģiju jomā; laikposmā no 2031. līdz 2035. gadam var apsvērt iespēju īstenot izmēģinājuma periodu kvalitatīvu un augstas integritātes starptautiskā kredītu tirgus izveidei; izcelsmi, kvalitātes kritērijus un citus nosacījumus, kas attiecas uz šādu kredītu iegādi un izmantošanu, reglamentē Savienības tiesību aktos, lai nodrošinātu, ka to pamatā ir ticamas un pārveidojošas darbības partnervalstīs, kuru klimata mērķrādītāji un politika sader ar Parīzes nolīguma mērķiem, un ka tiem tiek piemēroti stingri aizsardzības pasākumi, kas nodrošina integritāti, izvairīšanos no dubultas uzskaites, papildināmību, pastāvīgumu, pārredzamu pārvaldību, stingru uzraudzību, ziņošanas un verifikācijas metodiku, kā arī ekonomiskos, sociālos un vidiskos papildu ieguvumus un cilvēktiesību aizsardzības pasākumus, aizsardzības pasākumus, lai novērstu tādu projektu finansēšanu, kas ir pretrunā Savienības stratēģiskajām interesēm, un vērienīgu mērķi attiecībā uz pielāgošanās vajadzībām novirzāmo ieņēmumu daļu, klimata pārmaiņu mazināšanas ieguvumu daļu ar attiecīgajām valstīm un kopējo globālo emisiju mazināšanu; nosakot kritērijus, Komisija apsver iespēju paredzēt stingrākus kritērijus par tiem kritērijiem, kas noteikti Parīzes nolīguma 6. panta 4. punktā;



Grozījums Nr.		15

Regulas priekšlikums
1. pants – 1. daļa – 2. punkts
Regula (ES) 2021/1119
4. pants – 5. daļa – b apakšpunkts
	

	Komisijas ierosinātais teksts
	Grozījums

	b)	iekšzemes pastāvīgo piesaistījumu nozīme siltumnīcefekta gāzu emisijas kvotu tirdzniecības sistēmā Savienībā (“ES ETS”) nolūkā kompensēt atlikušās emisijas no grūti dekarbonizējamām nozarēm;
	b)	iekšzemes pastāvīgo piesaistījumu nozīme siltumnīcefekta gāzu emisijas kvotu tirdzniecības sistēmā Savienībā (“ES ETS”) nolūkā kompensēt atlikušās grūti dekarbonizējamās emisijas;



Grozījums Nr.		16

Regulas priekšlikums
1. pants – 1. daļa – 2. punkts
Regula (ES) 2021/1119
4. pants – 5. daļa – c apakšpunkts
	

	Komisijas ierosinātais teksts
	Grozījums

	c)	lielāka elastība nozarēs, kas palīdzētu sasniegt mērķrādītājus izmakslietderīgā veidā;
	c)	palielināta elastība nozarēs, starp nozarēm un instrumentos, kas palīdzētu sasniegt mērķrādītājus vienkāršā un izmakslietderīgā veidā;



Grozījums Nr.		17

Regulas priekšlikums
1. pants – 1. daļa – 2. punkts
Regula (ES) 2021/1119
4. pants – 5. daļa – ca apakšpunkts (jauns)
	

	Komisijas ierosinātais teksts
	Grozījums

	
	ca)	reālistisks oglekļa piesaistījumu devums kopējo emisiju samazināšanas jomā, vienlaikus ņemot vērā nenoteiktību attiecībā uz dabiskajiem piesaistījumiem un nodrošinot, ka iespējama nepietiekamība netiek kompensēta uz citu ekonomikas nozaru rēķina, neskarot dalībvalstu iespēju izmantot dabisko piesaistījumu pārpalikumu savu emisiju kompensēšanai citās nozarēs;



Grozījums Nr.		18

Regulas priekšlikums
1. pants – 1. daļa – 2. punkts
Regula (ES) 2021/1119
4. pants – 5. daļa – cb apakšpunkts (jauns)
	

	Komisijas ierosinātais teksts
	Grozījums

	
	cb)	nepieciešamība ilgtermiņā uzturēt, apsaimniekot un attiecīgā gadījumā stiprināt dabiskos piesaistītājus un aizsargāt un atjaunot bioloģisko daudzveidību, veicināt ilgtspējīgu un apritīgu bioekonomiku, kā arī ņemt vērā ietekmi, ko rada mežu vecumstruktūras atšķirības, dabiskā mainība un nenoteiktība, jo īpaši saistībā ar klimata pārmaiņu un dabisku traucējumu ietekmi uz zemes izmantošanu, zemes izmantošanas maiņu un mežsaimniecības nozari;



Grozījums Nr.		19

Regulas priekšlikums
1. pants – 1. daļa – 2. punkts
Regula (ES) 2021/1119
4. pants – 5. daļa – d apakšpunkts
	

	Komisijas ierosinātais teksts
	Grozījums

	d)	tas, ka dalībvalstu mērķrādītājiem un centieniem periodā pēc 2030. gada būtu jāatspoguļo izmakslietderība un solidaritāte, ņemot vērā apstākļus valstī;
	d)	tas, ka dalībvalstu mērķrādītājiem un centieniem laikposmā pēc 2030. gada būtu jāatspoguļo izmakslietderība un solidaritāte, ņemot vērā atšķirīgos valstu, tostarp salu un tālāko reģionu, apstākļus un īpatnības;



Grozījums Nr.		20

Regulas priekšlikums
1. pants – 1. daļa – 2. punkts
Regula (ES) 2021/1119
4. pants – 5. daļa – f apakšpunkts
	

	Komisijas ierosinātais teksts
	Grozījums

	f)	sociālā, ekonomiskā un vidiskā ietekme;
	f)	sociālā, ekonomiskā un vidiskā ietekme visās dalībvalstīs, tostarp attiecībā uz Eiropas rūpniecības dekarbonizācijas un konkurētspējas mērķiem;



Grozījums Nr.		21

Regulas priekšlikums
1. pants – 1. daļa – 2. punkts
Regula (ES) 2021/1119
4. pants – 5. daļa – h apakšpunkts
	

	Komisijas ierosinātais teksts
	Grozījums

	h)	nepieciešamība nodrošināt, ka pārkārtošanās ir taisnīga un sociāli godīga pret visiem;
	h)	nepieciešamība nodrošināt un atbalstīt taisnīgu un godīgu, pragmatisku, izmaksefektīvu un sociāli līdzsvarotu pārkārtošanos visiem, ņemot vērā atšķirīgos valstu apstākļus un īpašu uzmanību pievēršot ietekmei uz patēriņa cenām, enerģētiskās un transporta nabadzības mazināšanai, reģioniem un nozarēm, tostarp to investēšanas spējām, mazajiem un vidējiem uzņēmumiem, lauksaimniekiem un neaizsargātām mājsaimniecībām, ko skar pāreja uz klimatneitralitāti;



Grozījums Nr.		22

Regulas priekšlikums
1. pants – 1. daļa – 2. punkts
Regula (ES) 2021/1119
4. pants – 5. daļa – i apakšpunkts
	

	Komisijas ierosinātais teksts
	Grozījums

	i)	vienkāršošana, tehnoloģiskā neitralitāte, izmakslietderība, ekonomiskā efektivitāte un ekonomiskā drošība;
	i)	vienkāršošana, administratīvā sloga mazināšana, tehnoloģiskā neitralitāte, izmakslietderība, ekonomiskā efektivitāte un ekonomiskā drošība;



Grozījums Nr.		23

Regulas priekšlikums
1. pants – 1. daļa – 2. punkts
Regula (ES) 2021/1119
4. pants – 5. daļa – j apakšpunkts
	

	Komisijas ierosinātais teksts
	Grozījums

	j)	klimatrīcība kā investīciju un inovācijas virzītājspēks;
	j)	klimatrīcība kā investīciju, inovācijas un lielākas konkurētspējas virzītājspēks;



Grozījums Nr.		24

Regulas priekšlikums
1. pants – 1. daļa – 2. punkts
Regula (ES) 2021/1119
4. pants – 5. daļa – k apakšpunkts
	

	Komisijas ierosinātais teksts
	Grozījums

	k)	vajadzība stiprināt Savienības ekonomikas konkurētspēju globālā mērogā, jo īpaši mazo un vidējo uzņēmumu un to rūpniecības nozaru konkurētspēju, kas visvairāk pakļautas oglekļa emisiju pārvirzes riskam, nolūkā nodrošināt godīgu konkurenci;
	k)	vajadzība stiprināt Savienības ekonomikas noturību un konkurētspēju globālā mērogā un mazināt oglekļa emisiju pārvirzes risku, jo īpaši attiecībā uz mazajiem un vidējiem uzņēmumiem un tām rūpniecības nozarēm, kas visvairāk pakļautas oglekļa emisiju pārvirzei, tostarp saistībā ar eksportu, nolūkā nodrošināt godīgu konkurenci;



Grozījums Nr.		25

Regulas priekšlikums
1. pants – 1. daļa – 2. punkts
Regula (ES) 2021/1119
4. pants – 5. daļa – m apakšpunkts
	

	Komisijas ierosinātais teksts
	Grozījums

	m)	enerģijas pieejamība cenas ziņā, enerģijas piegādes drošība, energoefektivitāte un princips “energoefektivitāte pirmajā vietā”;
	m)	enerģijas pieejamība un pieejamība cenas ziņā, enerģijas piegādes drošība, enerģētiskā drošība, energoefektivitāte, tostarp princips “energoefektivitāte pirmajā vietā”, kā arī elektrotīklu un starpsavienojumu stiprināšana, lai izveidotu patiesu enerģētikas savienību un veicinātu enerģijas ražošanu iekšzemē;



Grozījums Nr.		26

Regulas priekšlikums
1. pants – 1. daļa – 2. punkts
Regula (ES) 2021/1119
4. pants – 5. daļa – ma apakšpunkts (jauns)
	

	Komisijas ierosinātais teksts
	Grozījums

	
	ma)	bezoglekļa, mazoglekļa un atjaunīgo degvielu loma transporta, tostarp autotransporta, dekarbonizācijā pēc 2030. gada un konkrēti pasākumi, kas palīdzētu lielas noslodzes transportlīdzekļu ražotājiem sasniegt savus mērķrādītājus, ņemot vērā Eiropas izcelsmes daļu;



Grozījums Nr.		27

Regulas priekšlikums
1. pants – 1. daļa – 2. punkts
Regula (ES) 2021/1119
4. pants – 5. daļa – o apakšpunkts
	

	Komisijas ierosinātais teksts
	Grozījums

	o)	nepieciešamība panākt efektīvu rezultātu vides kontekstā un ar laiku panākt progresu;
	o)	nepieciešamība panākt efektīvu rezultātu vides kontekstā un progresu laika gaitā, vienlaikus saglabājot sociālo kohēziju, kā arī garantējot pārtikas nodrošinājumu un taisnīgu pārkārtošanos;



Grozījums Nr.		28

Regulas priekšlikums
1. pants – 1. daļa – 2. punkts
Regula (ES) 2021/1119
4. pants – 5. daļa – p apakšpunkts
	

	Komisijas ierosinātais teksts
	Grozījums

	p)	nepieciešamība ilgtermiņā saglabāt, apsaimniekot un palielināt dabiskos piesaistītājus un aizsargāt un atjaunot biodaudzveidību, kā arī ņemt vērā nenoteiktību, it sevišķi saistībā ar klimata pārmaiņu ietekmi uz zemes izmantošanas nozari;
	svītrots



Grozījums Nr.		29

Regulas priekšlikums
1. pants – 1. daļa – 2. punkts
Regula (ES) 2021/1119
4. pants – 5. daļa – q apakšpunkts
	

	Komisijas ierosinātais teksts
	Grozījums

	q)	investīciju vajadzības un izdevības, arī piekļuve publiskajam un privātajam finansējumam;
	q)	investīciju vajadzības un izdevības, tostarp piekļuve publiskajam un privātajam finansējumam, kā arī atbalsts inovācijai un piekļuve inovatīvām tehnoloģijām visās dalībvalstīs, ņemot vērā ģeogrāfisko līdzsvaru;



Grozījums Nr.		30

Regulas priekšlikums
1. pants – 1. daļa – 2. punkts
Regula (ES) 2021/1119
4. pants – 5. daļa – r apakšpunkts
	

	Komisijas ierosinātais teksts
	Grozījums

	r)	starptautiskās norises un centieni, kas veikti, lai sasniegtu Parīzes nolīguma ilgtermiņa mērķus un UNFCCC virsmērķi, kā arī Savienības atbalsts tās partneriem klimata pārmaiņu un to ietekmes problēmu risināšanā.
	r)	starptautiskās norises un centieni, kas īstenoti, lai sasniegtu Parīzes nolīguma ilgtermiņa mērķus un Apvienoto Nāciju Organizācijas Vispārējās konvencijas par klimata pārmaiņām (UNFCCC) virsmērķi, kā arī Savienības atbalsts tās partneriem ar klimata pārmaiņām un to ietekmi saistītu problēmu risināšanā.



Grozījums Nr.		31

Regulas priekšlikums
1. pants – 1. daļa – 2.a punkts (jauns)
Regula (ES) 2021/1119
4. pants – 8. punkts (jauns)
	

	Komisijas ierosinātais teksts
	Grozījums

	
	(2a)	regulas 4. pantam pievieno šādu punktu:

	
	“8. Vienu gadu pēc šīs regulas pieņemšanas Komisija reizi divos gados novērtē šajā regulā noteikto starpposma mērķrādītāju un dekarbonizācijas trajektoriju īstenošanu un ziņo par to, ņemot vērā jaunākos zinātniskos pierādījumus, tehnoloģiskos sasniegumus, kā arī mainīgos uzdevumus un iespējas saistībā ar ES konkurētspēju pasaulē. Attiecīgā gadījumā ziņojumam pievieno tiesību aktu priekšlikumus.”;



Grozījums Nr.		32

Regulas priekšlikums
1. pants – 1. daļa – 3. punkts (jauns)
Regula (ES) 2021/1119
11. pants – 1. punkts – c apakšpunkts (jauns)
	

	Komisijas ierosinātais teksts
	Grozījums

	
	(3)	regulas 11. panta pirmajai daļai pievieno šādus punktus:

	
	“ c) mainīgos uzdevumus un iespējas saistībā ar Eiropas rūpniecības nozaru, jo īpaši energoietilpīgu nozaru, un mazo un vidējo uzņēmumu konkurētspēju pasaulē;”;



Grozījums Nr.		33

Regulas priekšlikums
1. pants – 1. daļa – 3. punkts (jauns)
Regula (ES) 2021/1119
11. pants – 1. punkts – ca apakšpunkts (jauns)
	

	Komisijas ierosinātais teksts
	Grozījums

	
	ca)	enerģijas cenu izmaiņām un to ietekmi uz Eiropas rūpniecības nozarēm un mājsaimniecībām;



Grozījums Nr.		34

Regulas priekšlikums
1. pants – 1. daļa – 3. punkts (jauns)
Regula (ES) 2021/1119
11. pants – 1. punkts – cb apakšpunkts (jauns)
	

	Komisijas ierosinātais teksts
	Grozījums

	
	cb)	sociālekonomisko ietekmi, tostarp ietekmi uz nodarbinātību;



Grozījums Nr.		35

Regulas priekšlikums
1. pants – 1. daļa – 3. punkts (jauns)
Regula (ES) 2021/1119
11. pants – 1. punkts – d apakšpunkts (jauns)
	

	Komisijas ierosinātais teksts
	Grozījums

	
	d)	tehnoloģiskos sasniegumus un to ieviešanu visās dalībvalstīs un inovatīvo tehnoloģiju nozarēs;



Grozījums Nr.		36

Regulas priekšlikums
1. pants – 1. daļa – 3. punkts (jauns)
Regula (ES) 2021/1119
11. pants – 1. punkts – e apakšpunkts (jauns)
	

	Komisijas ierosinātais teksts
	Grozījums

	
	e)	aplēsto neto piesaistījumu līmeni Savienības līmenī saistībā ar šajā regulā noteiktajiem mērķrādītājiem. Ja Komisija konstatē, ka aplēstais neto dabā balstītu piesaistījumu līmenis 2040. gadam, cita starpā dabisku traucējumu dēļ, būtiski atšķiras no tā, kas būtu nepieciešams 2040. gada starpposma mērķrādītāja sasniegšanai, Komisija attiecīgā gadījumā ierosina pasākumus Savienības līmenī, tostarp vajadzības gadījumā pielāgo 2040. gada starpposma mērķrādītāju, nepārsniedzot iespējamās nepietiekamības robežas, un nodrošina, ka iespējamā nepietiekamība netiks kompensēta uz citu ekonomikas nozaru rēķina;



Grozījums Nr.		37

Regulas priekšlikums
1. pants – 1. daļa – 3. punkts (jauns)
Regula (ES) 2021/1119
11. pants – 1. punkts – f apakšpunkts (jauns)
	

	Komisijas ierosinātais teksts
	Grozījums

	
	f)	progresu šajā regulā noteikto starpposma mērķrādītāju sasniegšanā.



Grozījums Nr.		38

Regulas priekšlikums
1. pants – 1. daļa – 3. punkts (jauns)
Regula (ES) 2021/1119
11. pants – 1. punkts – g apakšpunkts (jauns)
	

	Komisijas ierosinātais teksts
	Grozījums

	
	g)	dalībvalstu elastības iespējas izmantot kvalitatīvus starptautiskos kredītus, lai sasniegtu līdz 5 % no saviem mērķrādītājiem laikposmā pēc 2030. gada, un centienus nozarēs, kuras ES ETS nereglamentē.



Grozījums Nr.		39

Regulas priekšlikums
1. pants – 1. daļa – 4. punkts (jauns)
Regula (ES) 2021/1119
11. pants – 2. daļa
	

	Spēkā esošais teksts
	Grozījums

	
	(4)	regulas 11. panta otro daļu aizstāj ar šādu:

	Komisijas ziņojumam attiecīgā gadījumā var pievienot leģislatīvā akta priekšlikumu par šīs regulas grozīšanu.
	“Komisijas ziņojumam attiecīgā gadījumā pievieno tiesību aktu priekšlikumus šīs regulas pārskatīšanai, tostarp starpposma mērķrādītāju 2040. gadam, un papildu pasākumus, lai stiprinātu iniciatīvas attiecībā uz veicinošo satvaru, kas atbalsta šīs regulas nepārtrauktu efektīvu īstenošanu saskaņā ar 4. panta 5. punktu un nodrošina ES konkurētspēju, labklājību un sociālo kohēziju.”


Grozījums Nr.		40

Regulas priekšlikums
1.a pants (jauns)
	

	Komisijas ierosinātais teksts
	Grozījums

	
	1.a pants

	
	Emisiju kvotu tirdzniecības sistēmas ieviešanas atlikšana attiecībā uz ēku, autotransporta un citām nozarēm

	
	Emisiju kvotu tirdzniecības sistēmas ieviešana attiecībā uz ēku, autotransporta un citām nozarēm, kas minētas Direktīvas 2003/87 IVa nodaļā, tiek atlikta līdz 2028. gadam. Tiek piemēroti Direktīvas 2003/87 30. panta k) punkta 2. apakšpunkta a)–e) punktā paredzētie noteikumi. Direktīvas 2003/87 10.a panta 8.b punkta noteikumi tiek piemēroti arī 2026. gadā.

